Aso Taro
Aso Taro, f. 20.9.1940, japansk politiker, premierminister 2008-09. Aso var udenrigsminister 2005-07 og kortvarigt generalsekretær i LDP i 2007 og 2008. Efter Fukuda Yasuos overraskende tilbagetræden i september 2008 blev Aso ny premierminister. Efter at den økonomiske krise ramte Japan hårdt, og efter at LPD havde tabt flere lokalvalg, udskrev Aso parlamentsvalg, som LPD tabte historisk stort. Aso trådte derpå tilbage.